સામેથી જે કહેવાયું એ સાંભળ્યા પછી એ બોલ્યો. ‘કાકા,તમારી લાગણી સમજું છું. ભાવનગરથી તમે અહીં આવો તોય અંદર તો જવા જ નથી દેતા. મારા બાપા ચોર્યાસી વર્ષના એટલે તમનેય બ્યાંશી તો થયા હશેને? તમારી વાત સાચી છે.આ ઉંમરે આવી ગરમીમાં ધક્કો ના ખવાય. ફોનથી ખબર પૂછો છો એય ઘણું છે.' અવાજમાં ભારોભાર મીઠાશ સાથે એણે ઉમેર્યું. ‘બાપાને થોડું ઘણું સારું થશે ને અમને અંદર જવા દેશે ત્યારે એમને ચોક્કસ કહીશ કે શાંતિકાકા તમારી ચિંતા કરતા હતા. ભાવનગરથી રોજ ચાર વાર ફોન કરતા હતા.'.